На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на електронској седници одржаној 01. априла 2021 . године, донела је

 **ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА ПД ЗА ТУРИЗАМ И УГОСТИТЕЉСТВО „ALCO GROUP HOTELI“ ДОО БЕОГРАД**

**Члан 1.**

Одлуком о уређивању грађевинског земљишта у центру насељеног места Златибор, број 02-15/2020-01 од 29. априла 2020. године приступило се изградњи и реконструкцији инфраструктурних објеката центра Златибора.

У циљу наставка радова у центру насељеног места Златибор овом одлуком додатно ће се извршити следећи радови:

* радови на постављању декоративног, сценског и функционалног осветљења Краљевог трга, језера са околним пешачким стазама и зеленим површинама у центру Златибора.

**Члан 2.**

 На основу достављених предмера и предрачуна и извршене контроле цена и количина за предметне радове, укупна вредност радова из члана 1. ове одлуке је **23.143.498,44** динара без припадајућег ПДВ-а.

**Члан 3.**

Инвеститор Пд за туризам и угоститељство „ALCO GROUP HOTELI“ д.о.о. Београд – Чукарица, Пожешка 665 б, матични број: 21504734, планира изградњу објекта апартманског депаданса хотела „Торник“ у насељеном месту Златибор, на кат. парцели бр. 7310/35 КО Чајетина, за који још увек није извршен обрачун доприноса за уређивање грађевинског земљишта. Након извршеног обрачуна доприноса за објекат на кат.парцели бр. 7310/35 КО Чајетина биће прецизиран тачан износ међусобних потраживања по основу ове одлуке.

**Члан 4.**

Инвеститор ће финансирати извођење радова предвиђених чланом 1. ове одлуке и након потврде надлежног надзорног органа извршиће се коначни обрачун који ће бити умањен од утврђеног доприноса за уређивање грађевинског земљишта за изградњу објекта на кат. парцели бр. 7310/35 КО Чајетина.

**Члан 5.**

 Овлашћује се Општинска управа да закључи уговор са финансијером у смислу члана 92. Закона о планирању и изградњи, у свему према предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

 Ова одлука ступа на снагу даном доношења а биће објављена у „Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-46/2021 - 01 од 01. априла 2021. године**

**ПРЕДСЕДНИК**

 **Скупштине општине,**

*Арсен Ђурић*